สวัสดีค่ะ คือรู้สึกเสียวฟัน โหวงๆในฟันกามซีกบนซ้ายค่ะเวลาวิ่งหรือกระโดดค่ะ อยากทราบเป็นเพราะอะไรหรอคะ คือฟันซีกนั้นเคยรักษารากฟันมาค่ะ แต่เวลากินอะไรเย็นๆไม่เป็นนะคะ มันอันตรายไหมคะ มีวิธีแก้อย่างไรบ้างคะ
สวัสดีค่ะ อาการเสียวฟัน เป็นความผิดปกติของชั้นเคลือบฟันที่สึกกร่อนลงไป ส่งผลให้เนื้อฟันและรากประสาทฟันรับสัมผัสการกระตุ้นมากขึ้นสาเหตุเช่นสารเคลือบฟันสึกกร่อน เช่น จากการกัดฟัน หรือ แปรงฟันบ่อยเกินไป หรือใช้น้ำยาฟอกสีฟันขาว มีรากฟันอักเสบอยู่เดิม การมีภาวะเหงือกร่น เช่น จากโรคเหงือก หรือ แปรงฟันแรงเกินไป การรับประทานอาหารที่มีกรดอยู่มากเกินไป มีฟันผุ หรือคราบหินปูนเกาะ เป็นต้นแนะนำพบทันตแพทย์เพื่อตรวจฟันและหาสาเหตุที่แน่นอนของการเสียวฟัน หากทราบสาเหตุควรหลีกเลี่ยงสาเหตุนั้นๆ หลีกเลี่ยงการเคี้ยวอาหารในด้านที่เสียวฟันมากๆไปก่อน แปรงฟันให้ถูกวิธี ควรใช้แปรงสีฟันขนอ่อน เพื่อลดอาการเหงือกร่น ซึ่งอาจเพิ่มอาการเสียวฟันให้มากขึ้นได้ การใช้ยาสีฟันที่มีสารที่ลดการเสียวฟัน ควรเลือกทานอาหารที่มีรสชาติพอเหมาะ ไม่เปรี้ยวจนเกินไป